**Sezóna 2022 bude v Golfovom rezorte Black Stork patriť Novinkám**

Golfová sezóna 2022 na ihrisku Black Stork vo Veľkej Lomnici sa bude niesť v znamení Noviniek, ale aj tradičných turnajov.

**V Tatrách pribudla PUBLIC deviatka**, na existujúcom 9 jamkovom ihrisku VARDON, ktorá bude k dispozícii aj hráčom bez oprávnenia na hru – „ zelenej karty". Tomu je prispôsobený aj predĺžený čas hry na každej jamke. Vstup je spoplatnený veľmi priaznivým paušálnym poplatkom a pripravené sú ešte výhodnejšie permanentky.

Ďalšou novinkou je **vytvorenie rozsiahlej Chipping zóny**. Z doterajšieho jedného grínu sme chipping zväčšili o ďalšie gríny. Tak si každý hráč môže vybrať zo 4 cvičných chiipping grínov.

Pokračovať budú obľúbené turnaje: **Majstrovstvá LGK, ktoré sú zaradené v rankingu WAGR a budú sa konať 21.-24.júla** s účasťou skvelých zahraničných hráčov a o prize money budú hrať PRO hráči z niekoľkých krajín. Piati finalisti z 13.ročníka medzinárodného 3-dňového turnaja pre juniorov do 21 rokov **FALDO Series Slovakia Championship, ktoré sa uskutoční 23. – 26. august**, postúpia na európske finále**. V sobotu 6.augusta prebehne už 15.ročník Charity Golf Cup-u** pod záštitou Petra Bondru, z ktorého už viac, ako 300 000 € putovalo pre hendikepované deti. **Tradičná tour Grand Prix Black Stork**, v ktorej sa počas každého turnaja vyhráva golfový pobyt vyvrcholí obľúbeným turnajom **O pohár prezidenta LGK 15.októbra**. Nebudú chýbať pravidelné **turnaje HCP a Sunny Friday**. S veľkou radosťou bude Golfový rezort Black Stork pokračovať aj v práci so začiatočníkmi, a to už pravidelnými **tréningami každú nedeľu pre Dospelých a každý piatok a nedeľu pre Juniorov**. Každý mesiac sa bude konať takisto **Turnaj pre začiatočníkov**, ktorý pomôže začínajúcim golfistom prekonať strach a cítiť sa na ihrisku, ako na mieste, ktoré je im prirodzené. Pri začiatočníkoch nemôže chýbať ani práca s deťmi a **Denný tábor – Detská golfová škola** je ideálnym riešením, ako sa deti počas päť dňového tábora pod vedením trénerov s golfom zoznámia. Počas leta sa budú konať 4 turnusy. Pokračovať budeme aj pravidelnými **Kurzami na získanie oprávnenia na hru „Zelenej karty"** , vďaka ktorým je golf koníčkom pre stále viac ľudí.

Hráči môžu stále využiť **výhodné permanentky**, ktoré im zaručujú výhodnejšiu cenu a je už len na nich či sa rozhodnú pre celosezónnu permanentku alebo permanentku na desať hier.  V rezorte Black Stork je bezplatný vstup na kryté odpalisko a na tréningové plochy (driving range, chipping area a putting green). Poistenie zodpovednosti každého hráča na ihrisku za škody spôsobené na majetku alebo zdraví. Hostia ubytovaní v **Hoteli International\*\*\*\*,** ktorý sa nachádza v strede golfového ihriska majú až **30 % zľavu z hry golfu**, navyše účastníci turnaja organizovaného v rezorte majú špeciálnu cenu ubytovania. Golfisti iste opäť ocenia atraktívnu **ponuku Noc+Fee alebo pobyt Unlimited s neobmedzenou hrou** či lekciami golfu.

Ako už aj počas minulých rokov ponúkame všetkým návštevníkom **atraktívne golfové a wellnes balíky**, spojené s ubytovaním v Hoteli International\*\*\*\*. Turnajoví hráči budú mať opäť špeciálnu cenu ubytovania. Hostia si pochvaľujú wellnes centrum, v ktorom je vnútorný a vonkajší vyhrievaný bazén s protiprúdom, fínska, infra a parná sauna, vírivka, tepidárium a posilňovňa, ale aj vynikajúcu kuchyňu v reštaurácii so sezónnymi ponukami a domácu cukráreň v lobby bare Hotela International.

 Viac informácií o pripravovaných podujatiach nájdete na [www.golftatry.sk](http://www.golftatry.sk)

Vypracovala: Mgr. Michaela Štupáková – marketing manager – 0911 546 256